Alien_(filem)
Perkembangan
Semasa belajar bidang pawagam di University of Southern California, Dan O'Bannon telah menghasilkan sebuah filem komedi cereka sains, filem Dark Star, bersama pengarah John Carpenter dan artis konsep Ron Cobb. Filem ini termasuk makhluk asing yang telah dicipta dengan menggunakan semburan cat pada bola pantai, dan pengalaman meninggalkan O'Bannon "perasaan benar-benar ingin menggunakan makhluk asing yang kelihatan sebenar." Selepas "beberapa tahun" kemudian dia mula bekerja dengan cerita yang sama yang akan memberi lebih tumpuan kepada ciri seram: "Saya tahu saya mahu melakukan filem menakutkan di angkasa dengan sebilangan kecil angkasawan", beliau kemudian teringat, "Dark Star sebagai filem seram bukan filem komedi." Ronald Shusett, ketika itu, telah memulakan pada versi awal apa yang akhirnya akan menjadi filem Total Recall, 1990. Kagum dengan Dark Star, dia menghubungi O'Bannon dan kedua-dua mereka bersetuju untuk bekerjasama dalam projek-projek mereka, memilih untuk menghasilkan filem pertama O'Bannon kerana mereka percaya ia akan menjadi lebih murah untuk dihasilkan. O'Bannon telah menulis dua puluh sembilan muka surat skrip bertajuk Memory  terdiri daripada apa yang akan menjadi adegan pembukaan filem itu: anak-anak kapal angkasawan tersedar dan mendapati bahawa pelayaran mereka telah terganggu kerana mereka menerima isyarat daripada planet kerdil misteri. Mereka menyiasat dan kapal mereka rosak di permukaan. Bagaimanapun, dia belum lagi mempunyai idea yang jelas tentang bagaimana antagonis makluk asing cerita tersebut akan akan kelihatan. O'Bannon kemudian menerima tawaran untuk bekerja dengan filem Dune, adaptasi Alejandro Jodorowsky, sebuah projek yang membawanya ke Paris selama enam bulan. Walaupun projek itu akhirnya gagal, ia memperkenalkannya kepada beberapa artis yang hasil kerja mereka memberinya idea untuk cereka sains beliau termasuk Chris Foss, HR Giger, dan Jean "Moebius" Giraud. O'Bannon kagum dengan muka hadapan Foss bagi buku-buku cereka sains, sebaliknya dia mendapati kerja Giger "membimbangkan": "Lukisan beliau mempunyai kesan yang mendalam pada saya. Saya tidak pernah melihat apa-apa yang agak dahsyat seperti itu dan pada masa yang sama yang cantik sebagaimana karyanya. Oleh itu, saya akhirnya menulis skrip mengenai raksasa Giger." Selepas projek Dune gagal O'Bannon kembali ke Los Angeles untuk tinggal bersama Shusett dan kedua mereka menghidupkan kembali skrip Memory beliau. Shusett mencadangkan agar O'Bannon menggunakan salah satu daripada idea filem yang lain, mengenai gremlin menyusup masuk sebuah pesawat pengebom B-17 semasa Perang Dunia Kedua, dan menetapkan kapal angkasa sebagai bahagian separuh kedua cerita. Judul projek itu kini adalah Star Beast, tetapi O'Bannon tidak suka pada ini dan mengubahnya kepada Alien selepas menyedari berapa kali perkataan itu muncul dalam skrip. Dia dan Shusett suka kesederhanaan tajuk baru dan maksud yang tersirat sebagai kedua-dua kata nama dan kata sifat. Shusett muncul dengan idea bahawa salah seorang daripada anak kapal dapat ditanam dengan embrio makluk asing yang kemudian akan keluar dari dalam dia, merasakan bahawa ini merupakan alat plot di mana makhluk asing boleh naik ke atas kapal.